ชวนวัดไอคิวเด็กฟรีที่สถาบันนิติวิทยาศาสตร์ วางแผนพัฒนาศักยภาพลูกได้ถูกทาง
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า สถาบันนิติวิทยาศาสตร์ ได้เปิดให้ผู้ปกครองพาบุตรหลานเข้าทดสอบวัดระดับเชาวน์ปัญญาเด็กและเยาวชน ตั้งแต่อายุ 6 -16 ปี 11 เดือนโดยไม่มีค่าใช้จ่าย เพื่อให้เข้าใจศักยภาพ ลักษณะเฉพาะตัวและจุดเด่นของเด็กเพื่อวางแนวทางส่งเสริมพัฒนาเด็กได้อย่างเหมาะสม ผ่านแบบทดสอมาตรฐานและนักจิตวิทยาคลินิก ผู้มีใบประกอบโรคศิลป์สามารถโทรนัดวันเวลาได้จนถึง 3 มกราคมนี้ ที่โทร.  0-2142-3594, 0-2142-3630 และเข้ารับทดสอบตั้งแต่วันที่ 2 มกราคม- 2 มีนาคม 2566  ทราบผลการทดสอบในอีก 7 วัน